23.12.2014 Jurnalul Oficial al Uniunii Europene L 367/97 DECIZIA DE PUNERE ÎN APLICARE A CONSILIULUI din 19 decembrie 2014 privind numirea președintelui, a vicepreşedintelui şși a altor membri deplini ai Comitetului unic de rezoluție (2014/943/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabi- lire a unor norme uniforme şi a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție şi al unui fond unic de rezoluție și de modificare a Regulamentului (UE) nr. 1093/2010 (]), în special articolul 56 alineatul (6), având în vedere propunerea Comisiei Europene, întrucât: (1) Regulamentul (UE) nr. 806/2014 a intrat în vigoare la 19 august 2014. (2) Pentru a asigura un proces decizional rapid și eficace în cadrul procedurii de rezoluție, Comitetul unic de rezoluție instituit prin articolul 42 alineatul (1) din Regulamentul (UE) nr. 806/2014 („comitetul”) trebuie să fie o agenție specifică a Uniunii, care să aibă o structură specifică adaptată sarcinilor sale. (3) Structura comitetului ar trebui să garanteze faptul că se ține seama în mod corespunzător de toate interesele rele- vante aflate în joc în cadrul procedurilor de rezoluție. Ținând seama de sarcinile comitetului, ar trebui să fie numiți un preşedinte, un vicepreşedinte şi alți patru membri deplini ai comitetului. (4)  În temeiul articolului 56 alineatul (7) din Regulamentul (UE) nr. 806/2014, mandatul primului președinte al comitetului numit după intrarea în vigoare a respectivului regulament este de trei ani şi poate fi reînnoit o singură dată pentru o perioadă de cinci ani. În temeiul articolului 56 alineatul (5) din Regulamentul (UE) nr. 806/2014, mandatul vicepreşedintelui şi al celorlalți patru membri deplini ai comitetului este de cinci ani. (5)  La 19 noiembrie 2014, Comisia a transmis Parlamentului European o listă scurtă de candidaţi în vederea numirii preşedintelui, a vicepreședintelui și a celorlalți patru membri deplini ai comitetului, în conformitate cu articolul 56 alineatul (5) din Regulamentul (UE) nr. 806/2014. La 5 decembrie 2014, Comisia a transmis Parlamentului Euro- pean o propunere de numire a preşedintelui, a vicepreşedintelui şi a celorlalți patru membri deplini ai comitetului. Parlamentul European a aprobat această propunere la 16 decembrie 2014, ADOPTĂ PREZENTA DECIZIE: Articolul 1 (1) Se numeşte în calitate de membru deplin al Comitetului unic de rezoluție, pentru un mandat de trei ani începând cu intrarea în vigoare a prezentei decizii: doamna Elke KONIG, președinte. (2) Se numesc în calitate de membri deplini ai Comitetului unic de rezoluție, pentru un mandat de cinci ani începând cu intrarea în vigoare a prezentei decizii: — domnul Timo LOYTTYNIEMI, vicepreşedinte; — domnul Mauro GRANDE, director de strategie și coordonare; — domnul Antonio CARRASCOSA, director de planificare a rezoluției; — doamna Joanne KELLERMANN, director de planificare a rezoluției; — domnul Dominique LABOURERX, director de planificare a rezoluției. () J0L225, 30.7.2014,p. 1.